**COMISIA LOCALĂ DE FOND FUNCIAR**

**COMUNA BÂRNA**

**NR…………… / 16.06.2025**

**PROCES – VERBAL**

**Încheiat azi, 16.06.2025 , în cadrul şedinţei Comisiei Locale de**

**Fond Funciar a Comunei BÂRNA**

 Comisia locală de fond funciar a Comunei Bârna constituită prin Ordinul Prefectului Județului Timiș nr. 223/10.03.2025 formată din Ignatoni Ovidiu-Nicolae – primar- președintele Comisiei, Ciurescu Aurelian-Ovidiu-Viceprimar- membru, Toma Livia-Secretarul general al Comunei, Secretarul Comisiei, Feraru Florin specialist topo, Timiș Viorica- Agent Agricol- membru, Lădariu Gheorghe Ion- Șef Ocol Silvic Lugoj- membru, Daminescu Amalia – reprezentant al proprietarilor-membru, Crîștiu Cristian-membru s- a întrunit în şedinţa de lucru în data de 16.06.2025 , orele 13,00 , cu următoarea

 **ORDINE DE ZI**

1. Proiect de hotărâre de radiere a intravilanelor din localitatea Sărăzani de pe anexele de validare de la Legea 18/1991- Anexa 3
2. Analizarea situației dosarului de retrocedare a familiei Susa Lenuța din Sărăzani.
3. Radierea d-nei Farcaș Ecaterina de pe anexa 50 validată eronat la L1/2000 cu teren agicol.
4. Renunțarea d-lui Farcaș Petru-Nicolae la suparafța de 3,56 ha teren agricol.
5. Diverse.

 Membrii Comisiei comunale de fond funciar prezenti: Viceprimar- Ciurescu Aurelian-Ovidiu , secretar U.A.T.Bârna Toma Livia , Șeful O.S. Lugoj Lădariu Gheorghe-Ion din partea O.S.Lugoj , d-nu Feraru Florian –membru , referent agricol Timiș Viorica, reprezentant al proprietarilor Daminescu Amalia și Crîștiu Cristian, D-nu primar Ignatoni Ovidiu-Nicolae a fost absent fiind plecat la București în interes de serviciu pentru semnararea unui act adițional la un Contract de finanțare . S-a supus la vot Ordinea de zi din convocator , d-nu Lădariu Gheorghe propune completarea punctului 1 de pe Ordinea de zi cu radierea intravilanelor pe localitatea Sărăzani prin includerea și anexelor 32 și 2a deoarece avem și pe aceste anexă poziții care se radiează. S-a supus la vot Ordinea de zi completată fiind votată cu 7 voturi pentru.

 La punctul 1 de pe Ordinea de zi s-a prezentat referatul cu radierea intravilanelor validate la Legea 18/1991 în localitatea Sărăzani deoarece sunt proprietari tabulari cu carte Funciară și nu se mai justifică eliberarea tiltlului de proprietate. S-a supus la vot propunerea fiid votată cu 7 voturi pentru.

 La punctul 2 de pe Ordinea de zi privind analiza dosarului de retrocedare al d-nei Susa Lenuța din Sărăzani s-a prezentat situația cu faptul că d-nei Susa Lenuța greșit la Legea 1 /2000 a fost scăzut un ha de pădure , prin faptul că Hațegan Petru din Traian Vuia ar fi primit la Legea 18/1991 pădurea de la același număr de casă, ulterior d-nu Hațegan a fost radiat dar d-na Susa Lenuța nu a primit întreaga suprafață de pădure de 3,52 ha cât este în registrul agricol din 1952. S-a analizat dosarul administrativ a d-nei Susa Lenuța depus la Legea 1/2000 și Legea 247/2005 în acest dosar sunt și extrase de Carte Funciară, în urma calculului a reiesit că d-na Susa ar mai avea dreptul la 0,16 ha teren ( pădure) doar că în cărțile funciare terenul este trecut ca : pădure, livadă, pământ . Nu există efectuată o suprapunere topografică pe aceste cărți Funciare. D-nu Lădariu Gheorghe se opune la votarea acestui punct din cauza categoriei de teren din CF deoarece nu este doar pădure să poată fi trecută pe anexa 37, s-a supus la vot propunerea votul fiind următorul: 2 voturi pentru și 5 abțineri, se amână pentru ședința următoare.

 La punctul 3 de pe Ordinea de zi privid radierea d-nei Farcaș Ecaterina de pe anexa 50 de la Legea 1/2000 cu suprafața de teren agricol se propune amânarea cu încă 30 de zile deoarece s-a dat un nou termen reprezentanților familiei Farcaș Ecaterina să depună o suprapunere .Imputernicitul familiei Farcaș a solicitat copia procesului verbal de punere în posesie i s-a transmis copie a Hotărârii Comisiei Locale de Fond Faunciar Bârna nr. 1 din 31.03.2025 însă problema este reconstituirea pe seama acestuia pe raza Comuna Bârna. Am afișat la avizier hotărârea comisiei Locale de Fond Funciar și am editat pe site primăriei pentru ca cetățenii să fie informați că procesele verbale de punere în posesie greșit întocmite în cea mai mare parte au fost anulate.

 La punctul 4 de pe Ordinea de zi privind renunțarea d-lui Farcaș Petru Nicolae la suprafața de 3,56 ha teren agricol, s-a prezentat cererea d-lui, Comisia fiind de acord în unanimitate.

 In continuare s-a trecut la Diverse. La sedința a fost prezent si d-l Bodea Emanuel împuternicitul a 4 Titluri de proprietate emise în anul 2022 pentru teren cu vegetație forestieră cu întabularea în Carte Funciară dar suprafața de teren nu este scoasă din amenajamentul Silvic. Reprezentantul O.S.Lugoj relevă faptul că punerea în posesie s-a efecutat pentru persoane validate la L.18/1991 și punerea la dispoziție a terenului era la legile ulterioare.

 Drept pentru care s- a încheiat prezentul proces – verbal .

 **Comisia comunală de fond funciar Bârna :**

 **Ignatoni Ovidiu-Nicolae-primar-președintele Comisiei………………..**

**Ciurescu Aurelian-Ovidiu- Viceprimar-membru…………………………**

**Toma Livia – secretar General al Comunei-Secretarul Comisiei……………...**

**Feraru Florian-specialist topo- membru…………….**

**Timiș Viorica- Agent Agricol-membru………………..**

**Lădariu Gheorghe-Ion- Șef Ocol Silvic Lugoj- membru……………..**

**Damineascu Amalia-Adina-Reprezentant al proprietarilor-membru………..**

**Crîștiu Cristian-reprezentant al propritarilor- membru……………………..**